cyanic-selkie/wikianc huggingface dataset:
Thorbjørn Egner
Budskap og idéinnhold
Biografen Anders Heger peker på at i hørespillene Ole Jakop på bytur og Prinsesse Vilikke (begge 1946) har den overtydelige pedagogikken tatt overhånd. Tydeligst var tendensen i Prinsesse Vilikke, «der den kjekke prins Løvehjerte ved stykkets dramatiske vending høres mest ut som en landsmøtetale av gjenreisningsminister Oscar Torp: 'I landet vårt gjør alle nytte for seg. Alle hjelper hverandre, og alle hjelper til å bygge landet, så det skal bli godt å bo i'.» Heger finner en «kammertone som klang under hele hans forfatterskap, mer eller mindre hørbart: Både Karius og Baktus, Ole Jakop på bytur, Petter Grønn, Ola-Ola, prinsesse Vilikke og innbyggerne i den nye byen hadde samme hovedutfordring: å tre inn i et fellesskap, å ta hensyn til sine omgivelser, å lære seg respekt for hverandre. Alternativet var tanntrollenes skjebne: utstøtelsen.» Heger drøfter idéinnholdet i Hakkebakkeskogen: motsetningen mellom Mortens snusfornuft og Klatremus' uansvarlige snylterholdning er et lite problem sammenlignet med revens rovdyradferd, som truer selve samfunnets stabilitet. Reven må derfor tvinges til å endre sin natur. I Kardemomme by finner Heger «den stikk motsatte ideologi. Røverne ble sosialisert ikke ved å tvinges til å bli noe annet enn de var, men rett og slett ved at man hentet fram hva de egentlig hadde vært hele tiden, innerst inne: nyttige samfunnsborgere. […] Reven måtte utvikles til sin egen motsetning for å bli akseptert. Kasper, Jesper og Jonatan måtte bare bli seg selv.»
Arven etter Egner
Egners barnebøker er oversatt til mer enn tjue språk, og det er særlig sceneversjonene av fortellingene hans som har bidratt til den internasjonale utbredelsen.
Filmen Folk og røvere i Kardemomme by hadde premiere i 1988. Bente Erichsen var regissør, og et bredt stjernelag av norske og svenske skuespillere sto på rollelisten. Egners kontrollbehov gjorde at filmen etter manges mening ble svakere enn nødvendig. Egner hadde på sin side hatt «forventinger om å delta i filmarbeidet med råd og innspill og ble skuffet over ikke å bli tatt med i arbeidet med å gi filmen de kvaliteter teateroppføringene hadde hatt.» Hans skuffelse over disse avvikene fra hans versjon gjorde at Egner ikke tillot noen videoutgivelse.
Til 100-årsjubileet i 2012 utkom Anders Hegers biografi Egner, en norsk dannelseshistorie. Hegers hovedidé er at Egner var en «dannelsesagent, en nasjonal strateg som produserte den samme ideologien for den oppvoksende slekt som Arbeiderpartiet presenterte for de voksne».
Bluse
Ordet bluse er fra fransk blouse der det brukes om «bluse, kittel, busserull, arbeidsforkle». I engelsk brukes blouse dessuten om korte uniformsjakker.
Bala Town FC
Bala Town Football Club er en walisisk fotballklubb fra markedsbyen Bala i Gwynedd i Wales. Klubben ble grunnlagt rundt 1880 og lagets draktfarger er hvit skjorte med svart shorts og sokker, mens bortedraktene er helrøde. Bala Town spiller for øyeblikket i den øverste divisjonen Welsh Premier League, og spiller sine hjemmekamper på Maes Tegid. Nåværende trener er Colin Caton.
Henry Moseley
Liv og virke
Da røntgendiffraksjon ble oppdaget av Max Laue i 1912, ble dette fenomenet hovedinteressen for Moseley og hans jevngamle kollega Charles Galton Darwin. Moseley fikk skaffet røntgenutstyr og ville gjøre sine egne eksperiment. På den tiden var også Niels Bohr  i denne forskningsgruppen hvor han begynte på arbeidet med å forstå Rutherfords atommodell.
Høsten 1914 startet den første verdenskrig. Moseley meldte seg frivillig og falt i slaget om Gallipoli året etterpå.
Slavko Goluža
Slavko Goluža (født 17. september 1971 i Stolac i Jugoslavia) er en kroatisk tidligere håndballspiller, nå trener for det kroatiske herrelandslaget siden 2010.
Kaohsiung Challenger
Kaohsiung Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2012.
Ankenes (kommune)
Den 1. januar 1902 fikk Narvik rettigheter som kjøpstad, og ble utskilt fra Ankenes som en egen bykommune ( NO-1805) med 3 705 innbyggere og et areal på 12,71 kvadrakilometer, noe som tilsvarte selve Narvik by, Fagernes og Fagernesfjellet. Etter delingen hadde Ankenes kommune et innbyggertall på 3 023 og et areal tilsvarende 2 028,03 kvadratkilometer.
Two-Face
I 1995 var Two-Face den ene skurken i filmen Batman Forever. Her slo han seg sammen med "The Riddler". De fanget opp Batmans hemmelige identitet og fanget kjæresten hans, Dr. Chase Meridian, og Robin. Two-Face ble drept da han skulle til å kaste mynten sin. Batman kastet en haug med andre mynter mot ham, noe som førte til at han ble mistet balansen og falt ned en sjakt og druknet i vannet nedenunder. Two-Face ble i denne filmen spilt av Tommy Lee Jones. Figuren er i denne filmen fremstilt ekstremt komisk, gladsinnet og var ikke veldig dyster. Selv om Tommy Lee Jones vant en MTV Movie Award for sin rolle i filmen, har tilhengerne av den mer seriøse Two-Face skjelt ut denne versjonen. Mange mener denne utgaven av Two-Face likner Jokeren.
Call of Duty (videospill)
Amerikansk kampanje
Den amerikanske kampanjen begynner i august 1942 og følger menig Martin, et nylig medlem av 506th Parachute Infantry Regiment. Han gjennomfører grunnleggende opplæring ved Camp Toccoa, og i juni 1944 deltar Martin på Operasjon Overlord. Fallskjermjegerne blir spredt utover et større område, og etterlater Martin i en enhet med medlemmer fra forskjellige grupper ledet av kaptein Foley. Martins enhet ødelegger tysk artilleri ved Utah Beach.
Den yngre Edda
Gylvaginning - første del
Gylvaginning er ment som en introduksjon for unge skalder om de gamle mytene. Det handler om den svenske kongen Gylves møte med æsene. Svenskekongen Gylve omskaper seg til en olding og kaller seg Ganglere, som betyr den «gangtrette», og besøker Åsgard i håp om å finne ut alt om de hedenske gudene og deres visdom.
Skaldskaparmål - andre del
I Skaldskaparmål forteller Snorre om bruken og betydningen av skaldediktningen. Han gir en grundig innføring i diktspråket, og vi hører om enkelte myter og sagn. Det gis også en forklaring med eksempler på bildebruken (metaforikken) i skaldekvad. Snorre forklarer bruken av heiti som er bruk av høytidsord med poetisk språk som «Gangar» istedenfor «hest» og kjenning som er et mer komplisert bilde i flere ledd som oftest med en sammenligning, eksempelvis «Hvalens vei» for havet.
Donkey Kong
TV-serie
Fantes også en Donkey Kong Country (TV-serie), basert på spillene med samme navn.
Skvadron 721
Historie
Skvadronens røtter kan spores tilbake til 12. oktober 1926 da Marinens Flyvevæsens 1. luftflotilje ble opprettet med sjøfly hvis oppgavekompleks lød på rekognosering, fiskeriinspeksjon, transport og ettersøkning. Flotiljens sekundære oppgaver lød på mere militære oppgaver såsom bombe- og torpedokast. 1. luftflotilje ble nedlagt kort etter okkupasjonens begynnelse og alle flyene ble ødelagt av en motstandsgruppe i en sabotasjeaksjon i 1943.
NM i mangekamp 1937
Det ble konkurrert i femkamp og tikamp for menn. Mesterskapet i femkamp ble arrangert i Drammen 18. juli. Mesterskapet i tikamp ble arrangert på Kongsvinger 24.-25. juli.
DS «Vaagen»
DS «Vaagen» var et lasteskip bygget ved Akers mekaniske verksted som byggenummer 67. Hun ble levert til G. A. Jonassen & G. C. Gabrielsen, Stavanger i oktober 1872.
Argentinas herrelandslag i fotball i 2019
Dette er en oversikt over spillerne og kampene til Argentinas herrelandslag i fotball i 2019. Laget kom på 3.-plass i Copa América 2019.
Victor Johansen
Sommeren 2014 returnerte han til sin barndomsklubb Lyn. I 2017 gikk han til Majorstuen Fotballklubb.
Patrick Battiston
Patrick Battiston fikk sin landslagsdebut før han ble 20 år i en uoffisiell landskamp mot den 2. februar 1977. Tre uker senere fikk han sin debut i en offisiell kamp mot.
X Games Oslo 2016
Kvinner
1 Birk Ruud fikk plass i Big Air ettersom Joss Christensen skadet seg på trening. 2 Kelly Sildaru fikk plass i Big Air ettersom Lisa Zimmermann måtte melde forfall.
Spesialavsnittet
Serieoversikt
Enheten mottok ikke en fulltids assisterende statsadvokat før sesong to, da Alexandra Cabot fikk i oppdrag å arbeide med etterforskerne. Etter Cabots avgang i sesong fem ble hun erstattet av Casey Novak, som forble som assisterende statsadvokat til slutten av sesong ni. Kim Greylek ble den permanente assisterende statsadvokaten i sesong ti, til Cabot kom tilbake midtveis i den sesongen da Greylek reiste. Cabot forble assisterende statsadvokat gjennom andre halvdel av sesong elleve. Etter Cabots avgang som assisterende statsadvokat, ble tomrommet fylt av Sonya Paxton (Christine Lahti) og Jo Marlowe (Sharon Stone) til slutten av sesong elleve. Gillian Hardwicke (Melissa Sagemiller) fungerte som SVUs assisterende statsadvokat i sesong tolv. I sesong tretten kom både Cabot og Novak tilbake som assisterende statsadvokater. Fra begynnelsen av sesong fjorten var assisterende statsadvokat Rafael Barba SVUs påtalemyndighet, til han dro halvveis i sesong nitten. Chicago Justice Peter Stone ble SVUs assisterende statsadvokat etter at Chicago Justice ble kansellert etter bare en sesong. I premieren på sesong 21 ble tidligere detektiv Dominick Carisi Jr. SVUs assisterende statsadvokat.
Volnovakha
Etter de russiske angrepene lå døde strødd i gatene. Overlevende innbyggere hadde ikke tilgang til mat, vann eller elektrisitet.
Joseph Schenck
Bakgrunn
Joseph Schenck ble født i Russland i en jødisk familie, han og hans familie – med hans yngre bror Nicholas – emigrerte til New York City i 1893.
Finland og NATO
Russlands invasjon av Ukraina den 24. februar 2022 utløste en ny debatt om NATO-medlemskap både i Sverige og Finland.
Storfyrstedømmet Finland
Både den russisk-svenske krig og napoleonskrigene avdekket et svakt svensk forsvar av de østre riksdelene mot Russland. Tanken om et selvstendig Finland i forbund med Russland fikk grobunn. I 1808 ble de svenske riksdelene som lå øst for Bottenvika erobret av russerne, under finskekrigen. Ved freden i Fredrikshamn i 1809 måtte Sverige også avstå Åland til Russland. Tsar Aleksander I sverget troskap overfor landdagen i Borgå og anerkjente Finlands styresett og språk. Storfyrstedømmet Finland ble opprettet som en selvstyrt del av det russiske riket. Finland fikk en sentraladministrasjon i Helsingfors. Finland viste «en eksemplarisk underdanighet, innsmigring og frivillig tilbakeholdenhet». Dette skulle bli typisk for den finske østpolitikken.
Etter Tysklands samling i 1871 utviklet Finland sterke bånd til den nye stormakten. Det ble en viktig grunn til at tsaren ved inngangen til 1900-tallet ønsket å begrense det finske selvstyret. Russifiseringen av Finland skulle imidlertid vise seg forfeilet og ødeleggende for Finlands senere forhold til Russland.
Spørsmålet om NATO-medlemskap
Under forsvarsminister Jyri Häkämies (f. 1961) gjorde Finland ulike tekniske forberedelser av det finske forsvaret med tanke på NATO-medlemskap i 2007. Regjeringen ventet til etter forhandlingene av Lisboa-traktaten før den revurderte sin NATO-politikk. Men, den almene interessen sank i de påfølgende år.
Partnerskap for fred
Landet kjøpte også militært utstyr fra medlemmer av alliansen, deriblant flyet F-35 Lightning II som følger NATO-standarder.
Sikkerhetsgarantier
Den 16. mai 2022 fikk Sverige og Finland sikkerhetsforsikringer fra USA, Storbritannia, Tyskland, Frankrike, Norge og Danmark.
NATO-toppmøtet 28.–30. juni 2022
I en erklæring fra møtet den 29. juni 2022 ble Finland og Sverige formelt invitert til å bli NATO-medlemmer.
Sverige og Finland mottar Ewald von Kleist-prisen
Forhenværende statsminister Magdalena Andersson og statsminister Ulf Kristersson mottok prisen på vegne av Sverige, mens statsminister Sanna Marin mottok prisen på vegne av Finland.
Byggingen av en beskyttelsesmur
Den 1. mars 2023 begynte man å rydde skog før byggingen av en beskyttelsesmur mellom Finland og Russland.
Klarsignal fra Tyrkia og Ungarn
Om kvelden den 28. juni 2022 signerte Sverige og Finland en trilateral avtale som tar opp Tyrkias bekymringer, mot at Tyrkia åpner for svensk og finsk NATO-medlemskap. Avtalen kom til etter et fire timer langt møte mellom Tyrkias president Recep Tayyip Erdoğan (f. 1954), Sveriges statsminister Magdalena Andersson, Finlands president Sauli Niinistö og NATOs generalsekretær Jens Stoltenberg.
Profesjonsstudier (fagfelt)
Profesjonsstudier kan bety
Freedows
Distribusjonen benyttet skrivebordsmiljøet GNOME. Distribusjonen støttet datamaskinarkitekturen 32-biter x86.
Versjon 1.0 ble lansert 10. juni 2004.
Another One Bites the Dust
Bakgrunnshistorie
Nummeret ga Queen deres eneste nominasjon for Grammy-prisen. De ble nominert i klassen beste rockeoppførelse av en duo eller gruppe med sanger, og ble slått av Bob Segers «Against the Wind». Suksessen som Another One Bites the Dust viste seg å være, kan ha vært årsaken til at Queen midlertidig forlot røttene sine innen rocken da de laget albumet Hot Space.
Afritada
Beskrivelse
Afritada er en braissert rett. Først sautéres hvitløk og løk, så legges kjøttstykkene til for å stekes til de er møre. Etter at kjøttet er tilstrekkelig brunet, tilføres vann og tomatsaus (tomat- eller bananketchup kan også benyttes) til kokepannen, med oppskårne gulrøtter, poteter og røde og grønne paprikaer. Oppskårne tomater kan også tilføres, likeså erter, kikerter eller bønner. Det kan krydres med salt, svart pepper, laurbærblader og fiskesaus. Blandingen småkoker til grønnsakene er klare. Det serveres med hvit ris.
Diplomatfrakk
Diplomatfrakken ble brukt som formell bekledning i stedet for dress. En diplomatfrakk var dobbeltradet med spiss revers. En mere uformell diplomatfrakk var enkeltradet med hakerevers. Sammen med dress og sjakett ble diplomatfrakken brukt som hverdagsdrakt for herrer. Etter første verdenskrig ble dressen den primære hverdagsdrakten, mens sjaketten ble mere formell og brukt ved brylluper. Diplomatfrakken gikk av mote.
Eric Brown
Brown er den mest dekorerte pilot i Fleet Air Arm, en avdeling i Royal Navy. Han har blant annet mottatt følgende ordener og dekorasjoner: CBE, DSC og AFC.
Morten Loktu
Han er utdannet sivilingeniør fra allmennavdelingen, studieretning for operasjonsanalyse og administrasjon, ved NTH fra 1984. Han har tilbragt det meste av sitt yrkesliv i Statoil, men har også arbeidet for Saga Petroleum og Servi Hydraulikk. Siden 1993 har han hatt ulike direktørstillinger i Statoil, blant annet som konserndirektør for forskning og innovasjon, unntatt mellom 2002 og 2004, da han var konsernsjef i forskningsstiftelsen SINTEF.
FoX Linux
Versjon 1.0 ble lansert 25. desember 2005.
Romeo + Juliet
Om filmen
Den ble en moderat publikumssuksess. Den innbrakte $147,5 millioner på verdensbasis, hvorav $46 millioner i USA. Den havnet på en 21-plass over de mest innbringende filmene på verdensbasis i 1996 og på en 34-plass i USA.
Viking Cruises
Ekspedisjonscruise
I April 2018 annonserte Viking og VARD at de hadde signert byggekontrakt for to ekspedisjonskip fra VARD Søviknes som skal leveres i henholdsvis 2021 og 2022 med opsjoner på to. Skipene skal etter planen bli bygget hos VARDs verft i Romania, og utrustest hos VARD Søviknes. Verdien av kontrakten anslås å være ca 5 milliarder kroner (ca. 611 millioner dollar).
Jo Alexander Koppang
Jo Alexander Koppang (født 10. juli 1988) er en norsk aker fra Oslo.
Gina Carano
Idrettskarriere
Carano startet sin kampsportkarriere som utøver av Muay thai. Hun gikk derfra til å konkurrere innen Mixed Martial Arts og vant den første kvinnekampen i MMA på 38 sekunder i 2006.
Morphocarabus
Systematisk inndeling
thumb|300px| Carabus (Morphocarabus) hummelii thumb|300px| Carabus (Morphocarabus) scheidleri Listen følger i hovedsak.
Liste over flaggbærere for Jugoslavia under OL
Liste over flaggbærere for Jugoslavia under OL inneholder samtlige idrettsutøvere som har båret Jugoslavias flagg under åpningsseremoniene til sommer- og/eller vinter-OL.
Joachim von Ribbentrop
Første verdenskrig
Etter at de allierte inntok Konstantinopel høsten 1918 kom Ribbentrop via Odesa tilbake til Tyskland i mars 1919. Han avsluttet tjenesten som løytnant. Ribbentrop hadde forlatt sine eiendeler i Canada, og faren hadde mistet hele familieformuen i krigens etterdønninger.
Tidlig virke i nazistaten
Mellom 1933 og 1938 drev Ribbentrop et eget byrå som fungerte som et «alternativt» utenriksministerium. Dette byrået konkurrerte aggressivt med det egentlige utenriksdepartementet, Auswärtiges Amt. Under sommer-OL 1936 i Berlin holdt Ribbentrop sammen med Göring og Goebbels storslåtte fester for utenlandske gjester.
Gina Carano
TV- og filmkarriere
Carano medvirket som Riley Hicks i Fast & Furious 6 fra 2013.
Joachim von Ribbentrop
Ribbentrops intrigespill
Göring var mindre begeistret for von Ribbentrop: «Han kjøpte seg til et navn, giftet seg til en formue og svindlet seg til et embete.»
Tysk utenriksminister
Ribbentropp spilte en nøkkelrolle i fremforhandlingen av blant annet Antikominternpakten mellom Tyskland og Japan, og senere Molotov–Ribbentrop-pakten mellom Tyskland og Sovjetunionen. Ribbentrop forbløffet omverdenen med denne pakten. Ribbentrop trodde at Frankrike og Storbritannia ikke ville gå til krig mot Tyskland. Han hevdet at Storbritannia ville la seg skremme til nøytralitet. Han trodde ikke at USA var en alvorlig potensiell militær motstander for Tyskland og at Sovjetunionen var langsiktig og pålitelig alliert.
Etter invasjonen av Polen meldte ambassaden i Washington at de aller fleste amerikanere mente Tyskland var skyld i krigen og sympatiserte med polakkene. I oktober 1939 meldte militærattachéen i Washington at Berlin ikke trengte bekymre seg for amerikanske intervensjon i Europa og at USA ikke var rustet til en aggressiv krigspolitikk. Hitler selv var svært uvitende om amerikanske forhold. Ambassadørene hadde de gjensidig trukket tilbake i 1938 og USA tillot i 1939 våpeneksport til Storbritannia og Frankrike. Sumner Welles, statssekretær i USAs utenriksdepartement, besøkte Berlin 1–3. mars 1940 og hadde møter med Ribbentrop, Göring og Hitler. Welles ble sjokkert over hvordan de tre forvrengte fakta og fremstilte fred som Tysklands mål og at krigen var blitt tvunget på landet tross anstrengelser for å bevare freden.
Holocaust
Luther anstrengte seg for å få de italienske jødene deportert i håp om at han selv kunne få æren og samtidig diskreditere Ribbentrop som var mer tilbakeholden. I august 1942, mens han oppholdt seg i Ukraina, ble Ribbentrop rasende da han oppdaget at SS deporterte jøder fra Romania uten avklare saken med ambassaden i București, noe som var et tilbakeslag for utenriksdepartementet i maktkampen med SS i Romania. SS la med oppfordring fra Luther press på Italia til å deportere jødene i Dalmatia, mens Ribbentrop forutsatte at alt som hadde med Italia å gjøre skulle gå via ham personlig. Luthers arbeid i Italia og Romania mislyktes. I slutten av august 1942 beordret Ribbentrop Luther til å holde seg unna alle jødesaker på Balkan. Utenriksdepartementets bidrag til holocaust stanset da opp midlertidig og det ble en pause i deportasjonene fra Romania og Kroatia. Etter å ha blitt skjelt ut av Hitler i slutten av september 1942 engasjerte Ribbentrop seg i gjennomføringen av holocaust og satte på nytt Luther i arbeid med jødesaker.
Danmark og Norge
Ifølge Molotov-Ribbentrop-pakten skulle de to landene informere hverandre om og diskutere saker av felles interesse. Tyskland informerte ikke den sovjetiske ledelsen om invasjonen av Danmark og Norge. Ribbentrop bortforklarte unnlatelsen med at Finlands situasjon på ny ville ha kommet opp, dersom de allierte hadde intervenert før Tyskland. Sovjetunionen gjenopptok leveranser av korn og olje som en tid hadde vært holdt igjen, noe som ble oppfattet som utpressing. Vinterkrigen hadde også truet Tysklands forsyninger av nikkel fra Petsamo.
Tiltale
Den tyske riksregjeringen ble definert som forbrytersk i likhet med SS. Ribbentrop ble konkret anklaget for å ha lagt opp til angrepskrigen ved sin diplomatiske virksomhet. Domstolen mente at Ribbentrops forhandlinger med Polen 30. og 31. august 1939 ikke ble ført i ærlige hensikter eller med noe ønske om å bevare freden. Hensikten var å hindre Frankrike og Storbritannia i å oppfylle sin sikkerhetsgaranti til Polen. Retten la til grunn at Ribbentrop hadde vært særlig aktiv og viktig ved forberedelsene til angrepet på Polen.
Vesperini
Levevis
Larvene lever på røtter, både på urter, busker og trær. Larvene har såkalt hypermetamorfose: det første larvestadiet er avlangt og sylindrisk, og graver seg gjennom jorden. Senere stadier, som lever tett på røttene, er såkalt scarabaeiforme larver: tykke og C-formede, lite bevegelige.
Fiberline fasadesystem
Fiberline fasadesystem er tatt opp i den danske kulturkanonen under design og kunsthåndverk.
Haakon Lind
Haakon Fredrik Lind (født 11. august 1906 på Kampen i Oslo, død 28. juni 1955 i Oslo) var en norsk bokser. Han ble født og vokste opp på Kampen i Oslo.
Lind ble proffbokser i 1929 og senere trener for Sportsklubben 1909. Han var i 1944 trener for det norske rikspolitiet i Sverige. Han fortsatte som lærer ved Statens gymnastikkskoles Militære linje i Oslo i 1945. I 1949 var han trener for Tysklandsbrigaden. Sekundant for den norske boksetroppen i Helsingfors i 1952. Han var med å stifte Torshov arbeidersamfunn.
Haakon var en aktiv forkjemper for boksesporten og skrev en rekke artikler i aviser og presse. Han bokset hundrevis av oppvisningskamper til inntekt for veldedige formål.
Friidrett under Sommer-OL 1936 – 100 meter menn
Bakgrunn
Afghanistan, Colombia, Liechtenstein, Malta, Peru og Jugoslavia var representert i øvelsen for første gang. USA var den eneste nasjonen som hadde deltatt i øvelsen i hver eneste olympiade.
Nils Kvilekvål
Han debuterte i 1972 med Våg å stå som Daniel og har skrevet både romaner og noveller.
Bergviken
Bergviken er en innsjø vest for byen Söderhamn i Sverige. Sjøen dekker et areal på 43 kvadratkilometer. Gjennom innsjøen renner elva Ljusnan. Ved utløpet i øst ligger Bergviks kraftverk og tettstedet Bergvik. Dessuten finner vi tettstedene Kilafors i vest og Skog i sør.
Henrik Krummedike
Konflikt med Tre Rosor
Svenske styrker invaderte Trøndelag igjen i 1453, men ble slått tilbake og tvunget sørover, over Dovrefjell og til Hamar, hvor de inntok bispegården. Hartvig Krummedike rykket nordover fra Akershus festning, og slo de svenske styrkene. Både dette og drapet på Sæmundsson gjorde Krummedike til en sentral fiende for Alv Knutsson som var en del av den såkalte Tre Rosor-familien. Alv Knutsson hadde en rekke eiendommer, med mer enn 276 gårder i det østlige og sørlige Norge, og hadde betydelige ressurser å sette inn i kampen mot Hartvig Krummedike. Han sørget for at lokale gårdbrukere gikk til sak mot Krummedike, med det resultat at han mistet sine len i Norge. Kong Christian I gjeninnsatte imidlertid Hartvig Krummedike på Akershus festning i 1461. Da han døde i 1461, overtok Henrik Krummedike som støttespiller for den danske kongen i Norge, og overtok dermed også rivaliseringen med Tre Rosor-familien.
Latrobe City Traralgon ATP Challenger
Den blir spilt hvert år i Traralgon i Australia.
Viggo Widerøe
I 1947 var han tilbake som leder for flyselskapet og ledet det frem til 1970. Han kunne se tilbake på mange store bedrifter innen norsk sivil luftfart, bl. a var han flyger i Lars Christensens Antarktisekspedisjon 1936–37, hvor han fløy ca. 10 000 km og kartla ca. 80 000 km² av kysten utenfor Dronning Maud land.
Friidrett under parapanamerikanske leker 2019 - 100 meter T12 menn
Forsøksheat
Kvalifisering: Den første i hvert heat (Q) og den raskeste (q) ellers gikk videre til finaler.
Echinogammarus stoerensis
Echinogammarus stoerensis er en art innenfor familien Gammaridae, av ordenen Gammaridea - som inngår i gruppen av amfipoder.
Den er utbredt bl.a i Kattegat, Öresund, rundt hele kysten av Norge til Murmansk, og Atlanterhavet ved Island.
VM i friidrett 2013 – Kulestøt menn
Norge var ikke representert i øvelsen.
Finale
Finalen ble avholdt kl 20.10.
Canberra Challenger
Canberra Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2016.
Villa María (San José)
Villa María er en by i San José-departementet i det sørlige Uruguay. Byen har 620 innbyggere.
EzPlanet One Linux
EzPlanet One Linux er en tidligere Linuxdistribusjon fra Italia som var basert på Fedora. Distribusjonen integrerte forskjellige avanserte teknologier som var beregnet på næringslivet.
Versjon 1.0 ble lansert 11. november 2004. Versjon 2.0 ble lansert 5. februar 2005.
243 (tall)
243 er et oddetall.
Janneken Øverland
Hun har redigert Perler i prosa 3 (1993), vært medredaktør av Norsk kvinnelitteraturhistorie 1600-1980 (1988–1990) og skrevet en biografi om Cora Sandel (1995).
Argyroploce
Levevis
Artene i denne slekten har larver som utvikler seg på urter og dvergbusker, blant andre reinrose, vintergrønn, finnmarkspors og melbær. Disse artene påtreffes helst på heier, myrer og i fjellet. Flere av artene er ganske sjeldne og svært lite er kjent om biologien deres.
Toulouse School of Economics
Toulouse School of Economics (TSE) er en forskningsinstitusjon og skole for samfunnsøkonomiske fag i Frankrike. TSE er en del av Toulouse 1 University Capitole. Skolen som ble grunnlagt i 2006, har på kort tid etablert seg som en av verdens mest anerkjente skoler innen samfunnsøkonomiske studier. Skolens direktør Jean Tirole vant Sveriges Riksbanks pris i økonomisk vitenskap til minne om Alfred Nobel i 2014 og skolens faglige råd består blant annet av Bengt Holmström, Eric Maskin, Roger Myerson og Amartya Sen som alle har vunnet Riksbanks pris i økonomisk vitenskap til minne om Alfred Nobel. Skolen tilbyr bachelor, master og doktorgrad i samfunnsøkonomiske studier.
Inga Peters
Peters var hos Centralteatret til 1924, da hun fikk et engasjement ved Stora Teatern i Göteborg, hvor hun hadde hatt spredte opptredener fra 1920. Der utmerket hun seg blant annet i operaene La bohème og Tannhäuser.
10. serierunde i Tippeligaen 2014
Kampfakta
'''Mandag 19. mai 2014'''
San Gregorio (Uruguay)
Befolkning
San Gregorio har 35 innbyggere (beregning 2011).
Gentilly (Val-de-Marne)
Gentilly er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 4,1 km fra sentrum av Paris
Rambergøya
Rambergøya er en øy i indre Oslofjord, som henger sammen med Gressholmen og Heggholmen via steinfylling. Øya dekker ca. 120 da, og inngår i Gressholmen-Rambergøya naturreservat. Kalkfuruskogen på Rambergøya hører til de mest intakte på øyene i indre Oslofjord. Den grunne bukta mellom Gressholmen og Rambergøya har plantesamfunn som er svært sjeldne i landssammenheng. Motorisert ferdsel er forbudt i bukta hele året, og i tiden 1. april - 15. juli gjelder forbudet også seilbrett, robåt og andre båter.
Phil Lesh
Lesh gjennomgikk en levertransplantasjon i 1998 som et resultat av hans kroniske Hepatitt C-infeksjon. I oktober 2006 ble det kjent at han hadde blitt diagnostisert med prostatakreft etter at legen hans oppdaget forhøyede PSA-verdier under en rutineundersøkelse. I desember 2006 kunngjorde Lesh at han hadde gjennomgått en vellykket prostata-operasjon. I oktober 2015 ble det kjent at han hadde blitt diagnostisert med blærekreft.
Krigsskip i hellenistisk tid
Quinquerem
Ifølge Polybios skulle den romerske quinqueremen ha en besetning på 300 ombord. Om man skulle akseptere tolkningen 2-2-1 mønsteret av roere i den vertikale seksjonen, ville krigsskipet ha 90 årer på hver side delt opp i tretti roere hver rekke i tillegg til kontingenten på tjue mann på dekket. En utrustet «femmer» kunne ha en marinestyrke på mellom 70 til 120 legionærer ombord, noe som gir en total bemanning på ca. 400 på dette krigsskipet. Det er antatt at den romerske quinqueremen vil være ca. 45 meter lang og rundt 5 meter bred på vannlinjen med en høyde til det åpne dekket på 3 meter over havet. «Femmeren» ble utropt som et overlegent skip i forhold til den eldre triremen av Polybios. Beretninger av Livius og Diodorus Siculus som har blitt bevart, forklart at den tyngre «femmeren» klarte seg bedre enn triremer i hardt vær.
Hexarem
Skipstypen hexarem eller sexirem (Latin: hexaremis; Gresk: hexeres) har blitt bekreftet av historikerne Plinius den eldre og Aelian for å ha blitt oppfunnet i den greske byen Syrakus på Sicilia. «Seksere» var absolutt til stede i flåtene for tyrannen Dionysios II av Syrakus (regjeringstid: 367-357 e.Kr og 346-344 f.Kr), men kan godt ha blitt oppfunnet i de siste årene av hans far Dionysios Is regjeringstid. Seksere var sjeldnere enn mindre skipstyper, og hovedsakelig var redegjort som flaggskip i kildene: Under slaget ved Ecnomus hadde de to romerske konsuler hver sin hexarem også betegnet som «sekser». I slaget ved Actium mellom Octavian og Marcus Antonius var sekserne til stede i begge flåtene, men med en betydelig forskjell: Seksere var de største krigsskipene i Octavians flåte mens de var den neste minste etter quinqueremer i Marcus Antonius' flåte. En enslig hexarem under navnet «Ops» har blitt registrert som det tyngste skipet som tjente den viktige classis Misenensis (flåten fra Misenum på Campania, sørlige Italia) som var overordnet samtidige romerske flåter i det romerske keiserdømmet.
Octeres
En meget usedvanlig stor «åtte» som het «Leontophoros» ble bygget av Lysimakhos som var konge av Thrakia, Lilleasia og Makedonia i 305 til 281 f.Kr i den turbulente tiden etter Aleksander den stores død. Den greske forfatteren Memnon av Heraklea fra det samme stedet som skipet var bygget i, registrerte dette storskipet for ettertiden. Det var rikt dekorert med en uante størrelse med en besetning på 1600 roere (8 rekker på 100 per side) og 1200 marineinfanterister. Bemerkelsesverdig nok for et skip av sin størrelse var resultatene ved drift meget gode ifølge opplysningene.
Lette krigsskip
Flere hurtige fartøyer ble brukt i den hellenistiske perioden av marinene på Middelhavet som etterfølgere av de lette krigsskipstypene fra 600- og 500-tallet f.Kr kjent som «triacontor» (Gresk: triakontoroi, som betyr «tretti årer») og «pentecontor» (Gresk: pentēkontoroi som betyr «femti årer») Deres primære bruk var som piratfartøyer og spaning, men de har også funnet sin plass i slaglinjen under sjøkrigene.
Trihemiolia
I året 304 f.Kr under beleiringen av Rhodos by gjennomført uten suksess av general Demetrios Polikorketes som senere ble en diadok med kongetittel, hadde rhodierne sendt ut en mindre skvadron som besto av tre såkalte «trihemiolia» som var mest sannsynlig oppfunnet som et mottiltak mot piratene av den rhodiske marinen. Skvadronen forårsaket store ødeleggelser med deres hurtige egenskaper til sjøs. Denne lovende begynnelsen på den nye skipstypen ble også startspunktet for den rhodesiske maritime makten i den hellenstiske perioden. Rhodierne verdsatte fartøyene så meget at etter marinen var formelt avskaffet av den romerske Gaius Cassius Longinus i 46 f.Kr, fikk de tillatelse til å beholde et par trihemioliaer som seremonielle fartøyer.
Det tredje århundret
Selv om Roma hadde stolte på sitt militæret for erobringen av Italia, måtte operasjonene på Sicilia understøttes av en flåte sterk nok til å konfrontere den maritime stormakten Karthago som behersket det vestlige Middelhavet. Caudex som satte over Messinastredet, var nødt til å låne skipene i Neapolis og andre allierte hellenske byer i Italia som hadde inngått forbundstraktater om å levere skip til det romerske militæret. Men dette var klart utilstrekkelig mot kartagerne.
Under den andre punerkrigen var den romerske flåten engasjert hovedsakelig med raid utenfor den afrikanske kysten, holdt et øye med en potensiell innblanding av mulige allierte fra Hellas, og forhindret karthagenske konvoier med forsyninger og forsterkninger for Hannibals hær til Italia. Ekspedisjonen over til Afrika i 202 f.Kr avsluttet krigen og eliminterte trusselen fra Karthago. Deretter kunne den romerske marinen konsentrere seg om den hellenistiske verden i øst.
Borgerkrigene
I øst hadde den republikanske fraksjonen etablert sin kontroll over Egeerhavet med sine sjøstyrker som overfalte og plyndret triumviratets allierte Rhodos. Den siste uavhengige marinen i Egeerhavet ble oppløst med makt av Gaius Cassius Longinus i 43 f.Kr. I vest hadde Sextus Pompeius som var utnevnt som admiral av senatet for den italienske flåten, sluttet seg til den republikanske fraksjonen og gjorde Sicilia til sin base.
Octavian fikk til oppgave om å sikre triumvirenes herredømme i det vestlige Middelhavet mens Marcus Antonius dro østover for å gjøre likedan. Etter å ha lidd et nederlag i 42 f.Kr mot Sextus, startet Octavian en massive utrustning for å bygge seg en flåte under kommando av sin nære medarbeider Marcus Vipsanius Agrippa. Til slutt beseiret Agrippa Sextus i slaget ved Naulochus i 36 f.Kr, med dette var borgerkrigen mellom triumvirene og den republikanske fraksjonen avsluttet.
Sergej Tsjernetskij
‎
George DiCarlo
DiCarlo ble olympisk mester i svømming under Sommer-OL 1984 i Los Angeles. Han vant 400 meter fri for menn foran sin landsmann John Mykkanen og Justin Lemberg fra New Zealand. På 1500 fri kom han på andreplass bak Michael O'Brien fra USA.
Sang
Bjørnstjerne Bjørnsons episke diktsyklus Arnljot Gelline er bygd opp av 15 lange sanger.
I dyrenes verden snakker vi om sang i form av fuglesang og hvalsang.
Sevre kraftverk
Sevre kraftverk er et vannkraftverk i Nesbyen kommune i Viken.
Spanias herrelandslag i basketball
Landslaget er rangert som nummer 1 på FIBA-rankingen, og tok sølv i Sommer-OL i 1984, 2008 og 2012, samt OL-bronse i 2016 og gull i verdensmesterskapet i basketball i 2006 og 2019.
Avokado
Frukten
Avokadofrukten, som botanisk sett er et bær med bare ett frø, er rund til pæreformet, og har en nøtteaktig smak. Det læraktige skallet varierer i farge fra grønt til mørkegrønt. Modne frukter inneholder en stein på størrelse med en golfball. Fruktkjøttet er gulgrønt til gullgult, men fargen endres raskt når fruktkjøttet kommer i kontakt med luft (oksidering).
Næringsinnhold per 100 g
En hel middels stor avokado inneholder ca. 21 gram fett. Det meste av dette er imidlertid enumettet fett. Avokado inneholder også 60% mer kalium enn bananer. Den er også rik på B-vitamin, E-vitamin og K-vitamin. Avokadoen har også et høyere fiberinnhold enn noen annen frukt - hvorav 75% uoppløselige og 25% oppløselige fibre.
Annen bruk
Allerede aztekerne brukte avokadoolje og andre deler av planten, og i dag brukes avokadoen også til kosmetikk og medikamenter. Avokadotreet brukes også til møbelproduksjon.
Eyehategod
Nyere Tid
Jimmy Bower annonserte i et nytt intervju at Eyehategod fremdeles er aktive, og at de jobber på et nytt album.
Elżbieta Porzec
Elżbieta Porzec-Nowak (født 27. januar 1945 i Lublin, død 7. juni 2019) var en polsk volleyballspiller som deltok i de olympiske leker 1968 i Mexico by.
Porzec vant en olympisk bronsemedalje i volleyball under OL 1968 i Mexico by. Hun var med på det polske laget som kom på tredjeplass i volleyballturneringen for damer bak Sovjetunionen og Japan. Åtte lag deltok, det ble spilt en enkeltserie der alle lagene møttes én gang. Polen vant fem kamper og tapte to. Porzec spilte alle sju kampene for Polen i OL-turneringen.
San Marino RTV
Bakgrunn
San Marino RTV startet prøvesendinger 24. april 1993 og deretter med regulære sendinger fra 28. februar 1994.
Dieciocho de Julio (San José)
Dieciocho de Julio (spansk: «18. juli») eller 18 de Julio-Pueblo Nuevo er en by i San José-departementet i det sørlige Uruguay. Byen har 469 innbyggere.
Søværnets Tamburkorps
Dagligdagen består utelukkende av musikk. Tiden blir brukt til blant annet trening og vedlikehold av musikkprogram, samt innøvelse av forskjellige marsjformasjoner. Tamburkorpset blir brukt ved mange forskjellige arrangementer, som minnehøytideligheter og dåp av skip, i den forbindelse har de mange reisedager i både Danmark og utlandet.
Flaskehals
Flaskehals er en forsnevring på en glass- eller plastbeholder, som først kalles ei flaske når den har en type forsnevring med åpning, der væske kan renne inn og ut. Selve åpningen kalles flasketut.
Affektbevissthetsmodellen
Affektbevissthet
Affektbevissthet refererer til det gjensidige forholdet mellom aktivering av grunnleggende affekter og individets evne til bevisst å oppfatte, reflektere over og uttrykke disse affektive opplevelsene. I ABT sees denne evnen som sentral for å kunne bruke følelsene adaptivt. God affektbevissthet medfører:
The Victim
Handling
Ruth Merrill og faren hennes soner begge i fengsel. Men datterens straff er kortere, og hun blir løslatt. Hun gifter seg deretter med den velstående Dr. Richard Boulton, som ikke vet noe som helst om fortiden hennes.
USAs kvinnelandslag i basketball
USAs kvinnelandslag i basketball er landslaget i basketball som representerer USA i internasjonale konkurranser.
Prebende
Den katolske ordningen overlevde reformasjonen i flere land og områder, men gjennomgikk nasjons- og tidsavhengige endringer.
FC Shukura Kobuleti
FC Shukura Kobuleti (georgisk: საფეხბურთო კლუბი შუქურა ქობულეთი) er en georgisk fotballklubb fra Kobuleti. Klubben ble grunnlagt i 1968.
Pepper Keenan
Utstyr
Gitarer
Williamina Fleming
Henry Draper Catalog
I 1886 etablerte Mary Anna Draper, den rike enken etter astronomen Henry Draper, Henry Draper Memorial for å finansiere HCOs forskning. HCO begynte deretter med arbeidet på den første utgaven av Henry Draper-katalogen, et prosjekt som skulle samle astrometriske og spektroskopiske data for så mange stjerner som mulig.
Viktige oppdagelser
I 1888 oppdaget Fleming hestehodetåken på en teleskop-fotogrammetri-plate laget av astronomen W.H. Pickering, E.C. Pickerings bror. Hun beskrev stjernetåken (senere kjent som IC 434) som «a semicircular indentation 5 minutes in diameter 30 minutes south of Zeta Orionis». Senere profesjonelle publikasjoner nevnte ikke Flemings oppdagelse. Den første Dreyer Index-katalogen listet ikke Fleming blant de som hadde oppdaget himmellegemer ved Harvard, og erkjente kun "Pickering". Innen den andre Dreyer Index-katalogen ble publisert i 1908 var Fleming og hennes andre kvinnelige kolleger ved HCO godt nok kjent til at de fikk heder for sine oppdagelser.
Fleming publiserte sin oppdagelse av hvite dverger i 1910. Andre merkbare publikasjoner inkluderer A Photographic Study of Variable Stars (1907), en liste over 222 variable stjerner hun hadde oppdaget; og Spectra and Photographic Magnitudes of Stars in Standard Regions (1911).
Anerkjennelse
I 1906 ble hun den første amerikanske kvinnen til å bli æresmedlem i Royal Astronomical Society i London. Ikke lenge etter ble hun honorary fellow i astronomi ved Wellesley College. Ikke lenge før hun døde ble hun tildelt Guadalupe Almendaro-medaljen av Sociedad Astronómica de México for oppdagelsen av flere nye stjerner.
Arv
Wolbach Library etablerte deretter Project PHaEDRA (Preserving Harvard's Early Data and Research in Astronomy). Daina Bouquin, Wolbachs hovedbibliotekar, forklartet at målet var å gjøre det mulig å foreta tekstsøk i samlingen: «If you search for Williamina Fleming, you're not going to just find a mention of her in a publication where she wasn't the author of her work. You're going to find her work.»
The Victory of Conscience
Handling
Louis og Dimitri er på vei til Paris. Men underveis stopper de ved et vertshus hvor de oppdager Rosette, datteren til vertshusets eier, som danser for gjestene for å tjene penger. Dimitri foreslår at de tar henne med seg til Paris.
Bruce Hayes
Lawrence «Bruce» Hayes (født 8. mars 1963 i San Antonio i Texas), amerikansk svømmer som deltok i de olympiske leker i 1984.
Elpicx
elpicx er en tidligere Linuxdistribusjon fra Tyskland som var basert på Debian, Ubuntu og Fedora. Distribusjonen var beregnet på studenter.
Edvard
Utbredelse
Edward var et vanlig navn i USA fram til 1970-årene.
Edvard var et populært navn i Norge og Sverige på slutten av 1800-tallet. Siden har navnet vært mindre brukt.
Venezuelas herrelandslag i basketball
Landslaget er rangert som nummer 15 på FIBA-rankingen, og har tatt ett gull, ett sølv og én bronsemedalje i Amerikamesterskapet i basketball for menn.
Mount Curtiss
Fjellet er oppkalt etter hjelpefartøyet USS «Curtiss» som transporterte personell til McMurdo-sundet i Operasjon Deep Freeze II, 1956–57.
Løgnhalsen (Plautus)
Løgnhalsen (Pseudolus) er en latinsk komedie av den romerske forfatteren Titus Maccius Plautus (254 f.Kr. – 184 f.Kr.) og et av de tidligste eksempler på litteraturen i den romerske antikken. Stykket innledes med den korteste av de kjente prologene fra Plautus, men det er ikke kjent om denne prologen ble skrevet av forfatteren selv eller er lagt til senere. Løgnhalsen ble første gang framført under Megalesia-festivalen i Roma i 191 f.Kr.
Personer
En kokk og noen av Ballios slaver og piker.
I motsetning de greske tragedieoppsetningene brukte romerne ikke kor i sine forestillinger.
All I Need
«All I Need» er en sang som ble spilt inn og gitt ut på singel med KVN, Alexandru og Skip i 2021.
Le Morte d’Arthur
Senere utgivelser
Forskeren Keith Baines har utgitt en modernisert engelsk utgave av Malorys Le Morte D'Arthur for Signet Classics.
Tim McGauley
Milestone Flyers er Tim McGauley moderklubb. Han har i de fire seneste sesongene spilt i ECHL (East Coast Hockey League), de to siste sesongene for Utah Grizzlies, mens han i de to første spilte for South Carolina Stingrays. I sesongen 2019/20 noterte han seg for 20 scoringer og 42 assist noe som førte ham opp på 8.-plass på listen over dem som gjorde flest poeng. Den 185 cm høye og 85 kg tunge centeren har også rundt 50 AHL-kamper for Colorado Eagles og Hersey Bears.
Petar Antun Rajič
Nuntius til Angola og til São Tomé og Príncipe
Den 15. juni 2015 utnevnte pave Frans ham til apostolisk nuntius til Angola og São Tomé og Príncipe.
Vatikanets hemmelige arkiv
Navn
Det er deler av arkivene som faktisk er «hemmelige», i betydningen gradert. Dette omfatter kirkelig materiale fra pontifikater som varte til for ca. 70 år siden, og materiale knyttet til privatpersoner kan ofte være klausulert i en enda lengre periode.
Plumbo (husholdningsartikkel)
Under varemerket Plumbo har det også blitt lansert en del andre produkter med forskjellige egenskaper: Plumbo Rengjøring er en serie med rengjøringssprayer for kjøkken, bad og grill, Plumbo sanitærveske og Plumbo Antifrost, som er en unik frostvæske med luktstopp.
Hordaland Bandykrets
Hordaland Bandykrets er en særkrets for idrettene som sorterer under Norges Bandyforbund (innebandy, bandy og landhockey) i Hordaland. I Hordaland er det innebandy som er den dominerende idretten, men det er også aktivitet innen bandy. Kretsen ble stiftet i 1996.
Jinnam Hopotoa
Jinnam Hopotoa (født 29. november 1995 i Alofi) er en niuisk friidrettsutøver, som konkurrerer i diskos, kulestøt, spydkast og sprintløp. Han ble junioroseaniamester i spydkast i 2012, og har flere medaljer fra junioroseaniamesterskapet i friidrett.
Idrettskarriere
Under Junioroseaniamesterskapet i friidrett 2014 på Cookøyene fikk han sølv i kulestøt, bak Brody James fra Australia, og han deltok også på Niuis stafettlag som fikk sølv på 4 x 100 meter stafett. I tillegg kom han på fjerdeplass i sleggekast og sjuendeplass i diskos. Han deltok også på Niuis stafettlag på 4 x 100 meter i seniorklassen i Oseaniamesterskapet i friidrett 2014, som ble arrangert samtidig, men disse ble diskvalifisert for feil i en veksling.
Klostergata 6 (Moss)
Den gamle gården i Klostergata 6 var bygget med empire stil ved Bydel Klommesten, navnet Klostergaden ble bestemt i 1882, gata het Radet fram til 1882. Fra 1907 fikk den modernisert navnet til Klostergata. Fram til 1957 var den en del av Riksvei 1 fra Oslo, som innenfor bygrensen gikk fra Kambo til Tigerplassen, ned Verket, Kongens gate og Klostergata før den fortsatte til Halden.
Peter André Moe
Peter André Moe (født 8. juni 1952) er offiser i Sjøforsvaret. Han var leder for Norges offisersforbund fra 1990 til 2010. Han har vært aktiv innen det fagpolitiske samarbeidet mellom LO og Arbeiderpartiet. Han er tildelt Forsvarsmedaljen og Vernedyktighetsmedaljen.
Kunda
En sidegren av den baltiske jernbane fører hit fra Rakvere.
Pia Borlund
Vitenskapelige publikasjoner
Et utvalg av Pia Borlunds vitenskapelige publikasjoner:
Trude Beiser
Hun ble olympisk mester i kombinasjonen og tok sølv i utfor i OL 1948 i St. Moritz.
Gudrun Wolan
Liv og virke
Wolan var rektor ved forløperen til dagens sykepleieutdannelse på studiested Kjeller, (Røde Kors sykepleieskole i Oslo og Akershus ved Ahus) fra 1961 til 1977. Hun bygget opp skolen på en forbilledlig måte, og var en faglig og dyktig visjonær som nøt stor respekt blant studenter og ansatte. Hennes arbeid med ny nasjonal skoleplan fra 1973 ble etter hvert innført på alle landets sykepleierutdanninger. Den nye skoleplanen førte til at elever på sykepleie ble sett på lik linje som andre studenter i høyere utdanning. Studentene fikk studentstatus med semesterordning og studiesosiale vilkår og var ikke lenger elever og arbeidsressurser ved sykehusene.
Røfsdalselva kraftverk
Installert effekt er 3,2 MW fra en peltonturbin. Årsproduksjon er 13 GWh.
Madeleine Strand
Utdannelse
Strand er utdannet journalist fra Høgskolen i Bodø (nå Universitetet i Nordland).
Frederik Anton Wedel-Jarlsberg (1748–1811)
Hustyrann
Bortsett fra en lengre permisjon i årene 1802–03, beholdt han sin post i London frem til 1807. Her varetok han de vanskelige forhandlingene opp til Englandskrigene, uten å utvise større diplomatiske evner eller politisk dømmekraft. Han savnet oppbakning fra hjemlandet, og var i perioder svekket av sykdom.
Peter Jul Melleby
Peter Jul Melleby (født 11. januar 1917 i Halden, død 12. mai 2019 i Vadsø) var en norsk krigsveteran og polarfarer som deltok i krigen på Svalbard og som deltaker på den norsk-britisk-svenske Maudheim-ekspedisjonen til Antarktis 1949-1952.
Somethin’ Stupid
Frank og Nancy Sinatra
Frank Sinatra spilte Parks' innspilling for datteren Nancys produsent, Lee Hazlewood som mintes: «Han spurte meg. Liker du den? Og jeg sa: Jeg elsker den, og hvis du ikke synger den med Nancy, vil jeg. Han sa: Vi vil gjøre det, book et studio».
Al Casey var gitarist på denne innspillingen.
Skive kaserne
Skive kaserne er oppført som søsterkaserne til Antvorskov kaserne ved Slagelse. Kasernen er blant annet hjemsted for Ingeniørregimentet, Centralkøreskole Midt, Prinsens Musikkorps og deler av Forsvarets Bygnings- og Etablissementstjeneste, Udleverende Depot Danmark, Værksted Danmark og Forsvarets Sundhedstjeneste. Totalforsvarsregion Midt og Hærhjemmeværnsdistrikt Skive er også hjemhørende på kasernen.
Senterungdommen
Historie
Partiet var på dette tidspunktet det eneste, med unntak av Kristelig Folkeparti som ikke hadde egen ungdomsorganisasjon. I forbindelse med Bondepartiets landsmøte i mars i 1949 ble det bestemt at en skulle forsøke å etablere en slik organisasjon. Den 14. mars ble det holdt et konstituerende møte i Ingeniørenes Hus i Oslo. Dette var forberedt av et landsarbeidsutvalg med formannen fra Oppland-gruppen, Sverre Vaule fra Biri. På møtet ble det laget forslag til vedtekter for en egen organisasjon.
Jamaica-koalisjon
Gjennomslag i almen språkbruk fra 2005
Hva reelle Jamaica-koalisjoner angår, ble altså den første og hittil eneste på delstatsnivå dannet i Saarland i 2009. Samtidig er dette bare andre gang at CDU og Grønne sitter i regjering sammen på delstatsnivå, etter at Hamburg fikk en svart-grønn regjering i 2008.